kardosdrur/scandi-wiki huggingface dataset:
Stöllet

Stöllet er et byområde i Torsby kommun i Värmlands län i Sverige og kyrkby i Norra Ny socken i Värmland. I byen krydses Klarälven og riksväg 62 af E45 og E16 mellem Torsby og Malung.

Bebyggelsen 
I Stöllet ligger Norra Ny kyrka, en grundskole (0.-5. klasse, Stölletskolan), samt en børnehave. Ved siden af de to lange skolebygninger ligger Stöllets gymnastiksal og Klarälvsdalens folkhögskola. Stöllets fritidsgård ligger cirka 300 meter fra skolen i sin egen bygning. Der findes også en dagligvarebutik og en tankstation.

Sydsvenska kreditaktiebolaget åbnede et kontor i Stöllet i 1908. Det blev i 1936 overtaget af Wermlands enskilda bank. Kontoret fandtes stadigvæk i 2000'erne, men blev senere nedlagt af Nordea.

Turisme 
I Stöllet kan man starte sin rejse på Klarälven på en flåde. På National Geographic Travellers liste "50 tours of a lifetime" findes turen langs Klarälven på en selvbygget tømmerflåde med. Mellem 4.000 og 5.000 turister kommer hvert år for at bygge deres egne flåder og rejse på dem på Klarälven.

Referencer

Eksterne henvisninger 

Byer i Torsby kommun
Donau-Drava Nationalpark

Donau-Drava National Park blev grundlagt i 1996 og er beliggende i den sydvestlige del af Ungarn. Det nuværende område er 490 kvadratkilometer, og størstedelen af nationalparkens lokaliteter er placeret inden for Donau og Dravas oversvømmelsesområder, hvoraf 190 km2 er Ramsar vådområder. Bestandene af sort stork og havørn er af europæisk betydning. Syv hvirvelløse arter findes kun her i Ungarn. Habitater langs Drava huser mere end 400 beskyttede planter og dyr. Arter, der er endemiske i nationalparkområder, omfatter den ungarsk tjørn (Crataegus nigra) og Drava-vårfluen .

Kilder og henvisninger 

 

Nationalparker i Ungarn
Ramsarområder
Tegn (datalogi)

Indenfor datalogi og maskinbaseret datakommunikationsterminologi er et tegn en informationsenhed, som stort set svarer til et grafem, grafem-lignende enheder - eller symboler, såsom i alfabeter eller stavelsesskrift i skreven form af en natursprog.

Eksempler på digitale data tegn omfatter:
 Grafiktegn:
 bogstaver
 cifre
 almindelig punktuation (fx ASCII-punktuationstegn: "!."#$%&'()*+,-./:;<=>?@[\]^_`{|}~")
 whitespace-tegn - fx mellemrum.
 Tegn som kan anvendes til at lave bokse.
 styretegn (kontroltegn) - specielle tegn som ikke er grafiske. Fx ASCII-returtegn, ASCII-tabulatortegn, såvel som indlejret signalering som fx DC1 (typisk anvendt til XON) og DC3 (typisk anvendt til XOFF), BS (backspace - kan benyttes til at lav skrifttegnskombinationer fx "/" på et nul), BEL (kort klokkelyd), STX (start of text) - og ETX (end of text).

Tegnsammensætninger 
Digitale data tegn bliver typisk sammensat til tekststrenge.

Signalering af "ny linje" 

Signalering af "ny linje" har ikke et standardtegn eller standardtegnssammensætning. I US-ASCII-tekstfiler og unicode-tekstfiler (fx UTF-8), som typisk redigeres af teksteditorer, varierer signaleringen med anvendt styresystem, anvendt teksteditor - og anvendt teksteditorkonfiguration/filvalg.

Referencer

Eksterne henvisninger 
 Characters: A Brief Introduction by The Linux Information Project (LINFO)
 ISO/IEC TR 15285:1998 summarizes the ISO/IEC's character model, focusing on terminology definitions and differentiating between characters and glyphs

Tegnrepræsentationer
Digitale data
Digital teknologi
Donau-Ipoly Nationalpark

Donau-Ipoly Nationalpark er en af de mest forskelligartede nationalparker i Ungarn.

Baggrund 
I 1997 blev parken skabt ud fra nationalparkerne Pilis og Börzsöny, med tilføjelsen af en del af flodsletten ved Ipoly-floden. Denne park omfatter områder i provinserne Budapest, Pest, Komárom-Esztergom og Fejér. Dets administration ligger i Budapest og i Jókai-haven (Budapest XII), og dets hovedkvarter er i Esztergom.

Nogle arter – både flora og fauna – har deres eneste levested i denne park, og der er et program til at redde disse sjældne og truede arter.

Kilder og henvisninger 
 
 danubeparks.org

Nationalparker i Ungarn
Code-page

Indenfor datalogi er en code-page en tegnkodetabel. Typisk hvor tegnkodens længde er den samme som tegnkodningens længde er præcis en oktet.

Termen code page har ophav fra IBMs EBCDIC-baseret mainframe styresystemer, men Microsoft, SAP, og Oracle Corporation er nogle af de få selskaber som anvender denne term. Flertallet af selskaberne har defineret deres egne code-page-tegnkodetabeller ved navn.

Se også 
 Unicode

Referencer

Eksterne henvisninger 
 IBM CDRA glossary
 
 Microsoft Code Page Identifiers (Microsoft's list contains only code pages actively used by normal apps on Windows. See also Torsten Mohrin's list for the full list of supported code pages)
 Character Sets And Code Pages At The Push Of A Button
 Microsoft Chcp command: Display and set the console active code page

Tegnrepræsentationer
Sf kvindegrupper

SF's kvindegrupper blev etableret  1971. 

Kvindegruppernes organisering.
Fra maj 1974 besluttede SF’s hovedbestyrelse at yde samme tilskud til kvindegrupperne som de faglige landsudvalg. 

Det økonomiske tilskud, partiet gav kvindegrupperne, skabte mulighed for at organisere kvindegrupperne. I København - som havde de fleste ressourcer - etableredes en midlertidig koordinationsgruppe, som fik til opgave at forberede et kvindelandsmøde og lave oplæg til struktur.

På kvindelandsmødet i oktober 74 vedtoges en struktur, som var så flad som den nu kunne blive.
Kvindegruppernes ledelse - koordinationsgruppen - gik på omgang hvert år valgt på kvindelandsmødet mellem forskellige kvindegruppe (kollektivt ansvar) og havde stort set kun praktiske funktioner - ingen politiske beføjelser.

Den struktur er - med ganske få ændringer også gældende til kvindegruppernes nedlæggelse i 1988

Kvindegruppernes koordinationsgruppe kunne i særlige tilfælde udtale sig politisk på kvindegruppernes vegne. 

Kilde 1:
Sesse Søgaard: "Da kvinderne blev synlige". Indgår i "Socialisme på dansk - SF gennem 25 år". 1984, s 100-111
https://www.kvinfo.dk/kilde.php?kilde=605

Kilde 2: Drude Dahlerups bog "Rødstrømperne" (s. 194, bind 2) . SF's kvindegrupper nedlagde sig selv i 1988 på et kvindelandsmøde i oktober 1988. (Rødstrømperne, s. 196, bd.2))
Afsnit af Alletiders Nisse

Alletiders Nisse er en dansk julekalender fra 1995, som er skabt og instrueret af Martin Miehe-Renard. Julekalenderen blev vist for første gang på TV 2 i 1995 og løb i 25 afsnit fra 30. november til og med 24. december og er siden blevet genudsendt på samme kanal i 2006, 2017 og 2021, hvor det kun var i 1995 og 2021 at "Afsnit 0 - Husker du?" blev sendt. Julekalenderen er en selvstændig fortsættelse til julekalenderen Alletiders jul (1994) og er nummer to i Pyrus-franchisen og er blev siden efterfulgt af Alletiders julemand (1997) og Pyrus i Alletiders Eventyr (2000).

Med i julekalenderen optræder sange, som blev skrevet til og også optrådte i den forgangne julekalender Alletiders jul, og disse sange betegnes med **.

Referencer 

Julekalendere
Alletiders Nisse
Rosenterne

Rosenternen (Sterna dougallii) er en 33–36 cm stor terne, som findes lokalt i Atlanterhavet, det Indiske Ocean og det vestlige Stillehav, hvor det yngler på småøer ud for kysten. Selvom den yngler så tæt på Danmark som Northumberland i England, er den meget sjælden i Danmark med kun 5 observationer, mest på Jyllands vestkyst. 

Den svarer i størrelse til Fjordternen og Havternen, men er lysere på oversiden og har meget lange sidehalefjer. Undersiden er hvid, ofte med et rosenrødt skær om sommeren. Næbbet er sort om sommeren og sort med rød bund i sensommeren. Benene er knaldrøde. Unge fugle har et skællende sort mønster på ryggen.

Kilder 
 

Terner
Kystagerparken

Kystagerparken er et fredet område i Hvidovre ud til Kalveboderne med mange vilde planter og blomster, samt et rigt insekt- og dyreliv. I Kystagerparken findes blandt andet "Bjerget" og "Planetstien".

Området er en del af 'Hvidovreruten', nr. 8

Se også
 Natura 2000-område nr. 143 Vestamager og havet syd for

Referencer

Eksterne henvisninger
 "Kystagerparken, Lodsparken og Strandengen" fra Fredninger.dk
 Folder  med beskrivelse af området. Side 4: 'Bjerget' og 'Planetstien'

Fredede arealer i Danmark
Hvidovre
Parker i København
Bambusa-ligaen

Bambusa-ligaen er den højeste kvindelige ishockeyliga i Norge og administreres af Norges Ishockeyforbund. Konfekturefirmaet Bambusa AS har været hovedsponsor for ligaen siden 2021/22. Ligaen blev kaldt Eliteserien i ishockey for kvinner, også kaldet Kvinner Elite fra 1997 til 2021.

Referencer

Eksterne links 
 Norges Ishockeyforbunds hjemmesider
Ishockey i Norge
Ishockeyligaer
Boligpartner Arena

Boligpartner Arena også kaldet Storhamar Flerbrukshall, er et sportsanlæg beliggende på Hamar i Innlandet i Norgen, og er hjemsted for håndboldklubben Storhamar HE. Hallen bruges også af blandt andet Storhamar Gymnasium og Wang Toppidrett.

Anlægget, der ligger ved siden af CC Amfi og dovrebanen, blev afsluttet i foråret 2015 og består af en sportshal og købmand (Rema 1000).

Eksterne henvisninger 

Hamar
Idrætsanlæg i Norge
Likenäs

Likenäs er en bebyggelse i Torsby kommun i Värmlands län i Sverige, beliggende langs med riksväg 62 i Klarälvdalen i Dalby socken. Fra 2015 afgrænser SCB her to småorter. Før 2015 blev bebyggelsen betragtet som én småort (før 2005 som et byområde).

Historie 
Likenäs var tingsted for Älvdals härad frem til 1971.

I området omkring Likenäs blev mange af scenerne fra kultfilmen Rallybrudar fra 2008 optaget. Blandt andet den kendte scene hvor Ulla, spillet af Eva Röse, og Birgitta, spillet af Marie Robertson, øver sig på at læse kortet i en karrusel. Andre kendte lokationer i filmen er Esters Café og Likenäs motorstadion/Femtåbanan.

Referencer

Eksterne henvisninger 

Byer i Torsby kommun
Lekvattnet

Lekvattnet er en småort i Torsby kommun i Värmlands län i Sverige og kyrkby i Lekvattnets socken.

Bynavnet blev i 1649 skrevet Lekevatn og betød da den navngivende gård. Navnet blev oprindeligt båret af Lekvattensjön, hvor ordet lek formentlig betyder vandets bevægelse.

Lekvattnetaffären 
24. februar 1943 nødlandede et tysk militærfly i Lekvattnet. Den 17-årige hjemmeværnsmand Nikolaus Andersson tog de tyskere som var ombord på flyet, 19 soldater og en sygeplejerske, til fange ved at skyde med et gevær. Da et beredskabsforbund tog over blev tyskerne behandlet snarere som gæster end som en fremmed militærmagt, med forplejning og boende på hotel med dans og senere transport over grænsen til Norge.

Flyet var et på forhånd anmeldt kurerfly fra Finland til Oslo, en type af trafik som der var meget ringe opmærksomhed omkring. Det havde ifølge aftalen ikke lov at bære våben, men flyet viste sig at bære to maskingevær og de ombordværende var bevæbnede. Siden både selve flytrafikken og behandlingen af det tyske militær skabte pressedebat lovede forsvarsminister Per Edvin Sköld efter interpellation af rigsdagsmanden Emil Olovson at det tyske kurerfly over Sverige skulle kontrolleres hårdere. Den unge hjemmeværnsmand blev belønnet med en medalje, og de svenske officerer som håndlagde sagen blev stillet for en krigsret men frikendt.

Se også 
 Lekvattnets kyrka

Referencer

Kilder 
 
 
 
 

Byer i Torsby kommun
Et liv som dronning

Et liv som dronning er en dansk dokumentarserie om dronning Margrethe 2 i fire afsnit på TV 2 med premiere 20. december 2021.

Dronningen ser tilbage på sit livs største øjeblikke og mindes nogle af de mennesker, der har betydet allermest igennem hendes 50 år som regent. Serien er inddelt i temaer: Arven, Kærligheden, Folket og Livskunsten. Serien sendes i anledning af dronningens 50 års jubilæum som regent, og er lavet af dokumentarist Martin Sundstrøm.

Seriens afsnit med nye interviews er optaget på fire forskellige lokationer, som har haft særlig betydning for de temaer, serien omhandler. Optagelserne har fundet sted på Amalienborg, Fredensborg Slot, Kongeskibet Dannebrog og Marselisborg Slot. Dronningen har givet filmholdet adgang til og fremvist vigtige lokaler, genstande og kunstværker. I serien genser og kommenterer dronningen filmklip fra sit liv samtidig med, at hun ser dem.

I afsnit to er hele dronningens bryllup farvelagt for første gang.

Referencer

Eksterne henvisninger 
 

Dokumentarserier fra Danmark
Etableret i 2021
Centralmassivet (Thåström-album)

Centralmassivet er Joakim Thåströms niende soloalbum, udgivet den 29. september 2017 af Razzia/Sony.

Albummet er udgivet på stream, CD og på vinyl.

Albummet blev indspillet i Hansa Tonstudio i Kreuzberg i Berlin, i Studio Nutopia (Karlstad) og Musikbäckerei (Berlin).

Albummet nåede nr. 1 på den svenske albumhitliste.

Trackliste
Alle kompositioner er skrevet af Joakim Thåström og af Niklas Hellberg. Alle albummets tekster er skrevet af Joakim Thåström, bortset fra "Som mästarna målat himlen", hvis tekst er skrevet af Pugh Rogefeldt. 

"Bluesen i Malmö" (5.15)
"Körkarlen" (3.58)
"Centralmassivet" (5.06)
"Old Point Bar" (3.45)
"Låt det goda" (3.36)
"Aldrig av med varandra" (6.57)
"Som mästarna målat himlen" (5.12)
"Karaokebaren" (5.33)
"Natten för det här" (3.44)

Medvirkende musikere
 Joakim Thåström - Sang, guitar, synthesizere, trompet på track 6
 Ulf Ivarsson - El-bas, på track 7
 Niklas Hellberg - Piano, synthesizere, guitar, kor
 Pelle Ossler - Guitar på track 2 og 8
 Anders Hernestam - Trommer på track 1 og 3
 LaGaylia Frazier - kor på track 2, 3, 4, 6 og 9

Modtagelse 
Albummet modtog ved udgivelsen generelt posivite anmeldelser i Sverige. Det svenske internetsite kritiker.se scorede albummet til 4,0 ud af 5 baseret på 12 svenske anmeldelser. I Danmark gav Gaffa fem ud af seks stjerner.

Referencer

Eksterne henvisninger / kilder 
Centralmassivet på discogs.com
 “Bluesen i Malmö” fra albummet, officiel VEVO-kanal

Album fra 2017
Joakim Thåström-album
Zemplén-bjergene

Zemplén-bjergene (ungarsk: [ˈzɛmpleːn] ) eller Tokaj-bjergene (ungarsk: [ˈtokɒj] ;  eller Tokaji-hegység )  er en bjergkæde i Ungarn.

Dens højeste top er Nagy-Milic der er 894 meter over havets overflade. Området er en del af de nordungarske bjerge i Karpaterne. På dens stejle tinder ligger mange middelalderlige stenslotte, såsom slottet Sárospatak og Füzéri vár (Füzér-slottet).

Kilder og henvisninger 
 
 Zempléni hegység - billeder og information om Zemplén-bjergene (på tjekkisk)

Bjerge i Ungarn
Körös-Maros Nationalpark

Körös-Maros Nationalpark er en af de 10 nationalparker i Ungarn og omfatter et areal på 501,34 km², beliggende i provinsen  Békés, i den sydlige store slette. Parken blev oprettet i 1997 med henblik på beskyttelse af fugle.

I Körös-Maros Nationalpark ligger  en række områder såsom Kis-Sárrét sump, Fáspuszta, Mágor-puszta eller Kardoskúti Fehértó . Den har et reservat for trapper, etableret i 1975. De største byer i området er Szarvas og Dévaványa.

De store fugleflokke, der kan ses i efterårets træksæson ved Fehér-søen nær Kardoskút. Søen bruges som raste- og yngleplads af titusindvis af hjejler, traner og vildænder. Reservatet ved Dévaványa er et tilflugtssted for  stortrappen, - "strudsen" fra den ungarske puszta.

Kilder og henvisninger 

  Körös-Maros Nemzeti Park

Nationalparker i Ungarn
Dendermonde

Dendermonde er en belgisk kommune og by i provinsen Østflandern i Flandern. Den havde i 2020 godt 45.800 indbyggere fordelt på 55.67 km².

Referencer

Eksterne henvisninger 

 

Byer i Belgien
Kommuner i Belgien
Flandern
År 2038-problemet

År 2038-problemet refererer til et problem med at repræsentere tiden i mange computer systemer - specielt UNIX og UNIX lignende systemer.

Tiden repræsenteres i disse systemer som antal sekunder efter 1. januar 1970. Hvis systemet bruger 32-bit til at repræsentere tiden som et heltal med fortegn, 
er det sidste tidspunkt der kan vises 03:14:07 19. januar 2038. Tidspunkter herefter kan blive misfortolket som værende før 1970, dette kan føre til tilsvarende problemer som år 2000-problemet.

Datalogi
2038
UNIX
Bjerg-Te

Bjerg-te, bjergte (Sideritis scardica), makedonsk планински чај, serbisk šarplaninski čaj, græsk Τσάι του βουνού, τσάι του Ολύμπου, er en enårig, urteagtig plante. Stænglen er opstigende til opret og næsten helt uden forgreninger og med spredt til tæt behåring. Blade og stængler er lysegrønne og behårede, mens blomsterne er gule. 

Planten indeholder flavonoider, antioksidanter, garvesyre, jern, kobber, kobolt, zink, kalium, magnesium, natrium og æteriske olier.

Hjemsted 
Den vokser naturligt højt oppe i bjergene, på Balkanhalvøen. Arten foretrækker lysåbne voksesteder med tør og varm, sandjord, med klipper eller klippefremspring. Den blomstrer fra juni til august afhængigt af højden over havet. Den forefindes mest højt oppe i bjergene, over 1500 meter over havoverfladen. Den kan også dyrkes sandjord eller sås frit i græsningsområder i bjergene. Der er flere lignende arter af slægten sideritis, f. eks. bjergkortkrone, men det er uvist, om det drejer sig om separate arter eller om underarter af en og samme art.. Eftersom urten vokser i isolerede bjergområder, forekommer de enkelte underarter som endemiske. På Balkanhalvøen adskiller bjergteen fra Galičica (bjerg) sig i såvel smag som udseende fra bjergteen fra Šar Planina og Bistra (bjerg). Den forefindes så langt sydpå som til øerne i Ægæerhavet, især på Kreta. 

Grundet sin kommercielle succes inden for som alternativt lægemiddel er plantens udbredelse mindsket i dens naturlige habitat, og i stigende grad kultiveres den under kunstige forhold.

Benævnelse 
Den videnskabelige, latinske betegnelse stammer fra 1. slægtsbetegnelsen, græsk Σιδηρίτις, sideritis af σίδηρος sideros, dansk jern, og 2. artsbetegnelsen scardica, af det antikke navn for bjerget Šar Planina, mellem Nordmakedonien og Kosovo, Mont Skardis, græsk Όρος Σκάρδος, Horos Skardos. På balkanhalvøen går den under forskellige navne foruden bjergte, serbokroatisk Šarplaninski čaj - te fra Šar planina, bulgarsk pirinski čaj - te fra Pirin, ovčarski čaj - hyrdete, græsk tsai tou olympou - olympisk te, albansk Çaji i malit - bjergte, skutina e Shen Merise (arberesjisk [syditaliensk] albansk).

Anvendelse 
Flere steder i det sydøstlige Europa høster og tørrer man blomster og blade i juli. Den er højt skattet som urtete, hvor den i folkemedicinen bruges som universalmiddel mod forkølelse, influenza og til en generel styrkelse af immunforsvaret. Videnskabelige undersøgelser har vist, at planten er rig på antioxidanter og kan bruges i alternativ behandling mod knogleskørhed (osteoporose) . 

Planten og dens helbredende egenskaber har været kendt siden antikken . Inden for moderne alternativ behandling har den i de senere år yndet større popularitet for sine kræfthæmmende (anticancerogene) virkninger.

Dosering: I en kasserolle med 1 liter vand lægges 1-2 stængler (afhængigt af blomsternes tæthed) af planten, som bringes i kog og derefter holdes ved 80-95°C i ca. 5-10 minutter. Typisk sødes den med honning.

Note 

Tørketålende planter
Gule blomster
Klockan 2 på natten, öppet fönster …

Klockan 2 på natten, öppet fönster … er Joakim Thåströms andet livealbum som soloartist, udgivet den 15. maj 2020 af Razzia/Sony.

Albummet er udgivet på stream, CD og på vinyl.

Albummet indeholder indspilninger fra Thåströms turnéer i 2017 og 2018 i forbindelse med udgivelsen af albummet Centralmassivet. Optagelserne er fra koncerter i Malmö Arena og Cirkus Stockholm, samt fra udendørsshowet på Way Out West i Göteborg. Albummets sange er primært taget fra Thåströms to foregående album Centralmassivet (“Centralmassivet”, “Bluesen i Malmö” og “Old Point Bar”)
og fra Den morronen (“Alltid va på väg”, “Kom med mig” og “Gräsfläckar”). 

Som på Thåströms første live-soloalbum Som jordgubbarna smakade... er albummets titel taget fra en linje i Thåströms sange, her fra første linje i “Bluesen i Malmö”.

Trackliste

		“Centralmassivet” 6:21
		“Alltid Va På Väg” 5:34
		“Kom Med Mig” 4:39
		“Bluesen i Malmö”  4:28
		“Brev Till 10:e Våningen” 5:25
		“Det Enda Du Behöver” 3:49
		“Gräsfläckar” 3:50
		“Old Point Bar” 5:14
		“Om Black Jim” 5:02

Medvirkende musikere
 Joakim Thåström - Sang, guitar
 Ulf Ivarsson - El-bas
 Niklas Hellberg - Keyboards
 Pelle Ossler - Guitar
 Anders Hernestam - Trommer

Modtagelse 
Albummet modtog ved udgivelsen generelt posivite anmeldelser i Sverige. Det svenske internetsite kritiker.se scorede albummet til 4,6 ud af 5 baseret på 5 svenske anmeldelser. Svensk Gaffa gav albummet fem ud af seks stjerner. 

I Danmark gav Gaffa fem ud af seks stjerner.

Albummet blev nomineret til den svenske Grammis i kategorien “Årets rock 2021”

Referencer

Album fra 2020
Joakim Thåström-album
Livealbum
Irina af Rumænien

Irina Walker også kendt som prinsesse Irina af Rumænien (født 28. februar 1953) er den tredje datter af kong Mihai I og dronning Anne af Rumænien .

Referencer

Eksterne henvisninger

 Prinsesse Irina på Den rumænske kongefamilies officielle hjemmeside 

Huset Hohenzollern
Huset Rumænien
Kongelige fra Rumænien
Prinsesser
Personer fra Lausanne
Őrség Nationalpark

Őrség Nationalpark () er en ungarsk nationalpark etableret i 2002 med et samlet areal på 440 km2.

Regionen har fået sit navn Őrség, som betyder  "vagtpost", fra magyarerne, som for at forsvare de vestlige porte byggede vagttårne tværs over landet. Landskabet er gennem århundreder blevet formet af landbrug på små områder, der har bevaret harmonien i forhold til naturen og mangfoldigheden.
Området omfatter en lang række Natura 2000-områder og Fuglebeskyttelsesområder.

Flora og fauna 
I Őrség findes en række sjældne dyre- og plantearter, såsom den sjældne sort stork, tretået spætte og hvepsevåge, samt en række sjældne sommerfugle og guldsmede. Orkidéer er lige så almindelige som Angelica mens Iris og Ensian  er blevet sjældnere.

Kilder og henvisninger 
 
 Őrségi Nemzeti Park på orseg.info

Nationalparker i Ungarn
Nationalparker i Irland

Der er seks nationalparker i Irland.

Tabellen nedenfor viser nationalparkerne i Irland. Den første park etableret i Irland var Killarney Nationalpark beliggende i County Kerry i 1932. Siden da er yderligere fem nationalparker blevet åbnet; den seneste er Ballycroy i County Mayo. De dækker 650 km², i alt 0,9 % af landets landareal.

Kilder og henvisninger 

 Officiel hjemmeside

 
Nationalparker i Europa
Irlands geografi
Höljes

Höljes er en småort i Torsby kommun i det nordlige Värmland i Sverige og kyrkby i Norra Finnskoga socken.

Byen ligger ved riksväg 62, omkring 100 kilometer nord for Torsby og knap 30 kilometer fra grænsen til Norge. Norra Finnskoga kyrka ligger i byen.

Historie 
Den tidligste gård i området som senere blev Norra Finnskoga socken er uden tvivl Höljes. Erik Fernows beskrivelse af Värmland, Beskrifning öfwer Wermeland (1773 - 79), fortæller at der kun var én indbygger i det nordlige Värmland i 1300-tallet, og han boede i Höljes. Hans nærmeste nabo boede 150 kilometer fra ham i Gräs i Sunnemo socken. Gården som Fernow refererede til er formentlig Gammalgården''.

En anden nedskriver mener at der et godt stykke ind i 1500-tallet kun fandtes én by i Norra Finnskoga, og der var Höljes, beliggende hvor Klarälven gør en udmunding som kaldes Höljessjön.

I 1918 åbnede både Sydsvenska kreditaktiebolaget og Värmlands folkbank filialer i Finnskoga-Höljes, hvoraf sidstnævnte blev tvunget til at nedlægge filialen. I 1936 overlod Skånska banken filialen til Wermlandsbanken, og den blev nedlagt senere i 1900-tallet.

Begivenheder 
Den første weekend i juli måned hvert år arrangeres den svenske delkonkurrence i rallycross-VM i Höljes, med et stort antal deltagere. Höljes med sine cirka 80 indbyggere (i 2015 var antallet 79), vokser lige denne weekend til Värmlands næstmest befolkede by. Over 35.000 personer plejer denne weekend at besøge Höljes og følge VM-arrangementet på stedet.

Ved konkurrencen i 2015 sattes en ny publikumsrekord med 39.800 besøgende. I 2017 var der ny rekord med 45.000 besøgende, og igen i 2018 med 51.600 besøgende.

Referencer 

Byer i Torsby kommun